Document ID: 32005D0154

KOMISSION PÄÄTÖS,
tehty 18 päivänä helmikuuta 2005,
Ranskan Polynesiasta peräisin olevien kalastustuotteiden tuontia koskevista erityisedellytyksistä tehdyn päätöksen 2003/760/EY muuttamisesta siltä osin kuin on kyse toimivaltaisen viranomaisen nimeämisestä ja terveystodistuksen mallista
(tiedoksiannettu numerolla K(2005) 356)
(ETA:n kannalta merkityksellinen teksti)
(2005/154/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan 1 kohdan,
sekä katsoo seuraavaa:
(1)
Komission päätöksessä 2003/760/EY (2) todetaan, että ”Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage” on Ranskan Polynesian toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/493/ETY vaatimukset.
(2)
Polynesian hallinnon uudelleenjärjestelyn vuoksi toimivaltainen viranomainen on muuttunut, ja sellaisena toimii nykyään ”Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche”.
(3)
Tämä uusi viranomainen pystyy tehokkaasti tarkastamaan voimassa olevien sääntöjen soveltamisen.
(4)
DQAAV on toimittanut viralliset vakuudet siitä, että terveystarkastuksia ja kalastus- ja vesiviljelytuotteiden valvontaa koskevia direktiivissä 91/493/ETY asetettuja vaatimuksia noudatetaan ja että kyseisessä direktiivissä vahvistettuja hygieniavaatimuksia vastaavat vaatimukset täyttyvät.
(5)
Päätös 2003/760/EY olisi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2003/760/EY seuraavasti:
1)
Korvataan 1 artikla seuraavasti:
”1 artikla
’Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche’ on Ranskan Polynesian toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia.”
2)
Korvataan liite I tämän päätöksen liitteellä.
2 artikla
Tätä päätöstä sovelletaan 10 päivästä huhtikuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä helmikuuta 2005.

Labels: 10
0
3
6
18